આ અંગે GTUના વાઈસ ચાન્સેલર ડો.અક્ષય અગ્રવાલનું કહેવું છે, “GTU ગુજરાત સરકારના સહયોગથી રાજ્યના મોટા શહેરોમાં ‘સ્ટુડન્ટ સ્ટાર્ટઅપ સપોર્ટ સિસ્ટમ’ એસ-૪ના સેન્ટરો વિકસાવશે.” વિદ્યાર્થીઓ માટે સ્ટુડન્ટ સ્ટાર્ટઅપને સાકાર કરવામાં સરકાર, યુનિવર્સિટીઓ તથા નાણાકીય સંસ્થાઓની ભૂમિકા વિશે જીટીયુ તરફથી નીતિવિષયક દસ્તાવેજ તૈયાર કરવામાં આવ્યો છે. જેને દેશની સ્ટુડન્ટ સ્ટાર્ટઅપ ઈકો સિસ્ટમ ઘડવામાં મદદરૂપ થઈ શકે તે હેતુસર સરકારી વિભાગોને સુપરત કરવામાં આવશે. આ નીતિને ઉદ્યોગપતિઓ, ટેકનોલોજી બિઝનેસ ઈન્કયુબેટરના સીઈઓ, નીતિ ઘડનારાઓ તેમજ કેળવણીકારોનો ટેકો સાંપડી રહ્યો છે.